Norsk filosofisk tidsskrift

Norsk filosofisk tidsskrift er et norsk forskningstidsskrift, og regnes som viktigste fagtidsskrift for filosofer utgitt i Norge. Tidsskriftet inneholder artikler, bokmeldinger og debattinnlegg. Norsk filosofisk tidsskrift utgis av Universitetsforlaget med støtte fra Norges forskningsråd. Norsk filosofisk tidsskrift retter seg mot forskere, lærere og studenter i filosofi. Tidsskriftet kommer ut fire ganger i året og publiserer hovedsakelig på norsk. Fra og med 2017 er tidsskriftet åpent tilgjengelig (open access). 

De fire filosofiske fagmiljøene ved Universitetene i Oslo, Trondheim, Bergen og Tromsø veksler på å ha redaktøransvar. De siste redaktørene har vært Reidar Maliks og Einar Bøhn (2015-2019), Kjersti Fjørtoft fra Tromsø (2010-14), Ingebjørg Seip fra Trondheim (2006-09), Lars Fredrik H. Svendsen fra Bergen (2002-05) og Arne Johan Vetlesen fra Oslo (1998-2001).

Tidsskriftets redaktører er idag (2023) Heine Alexander Holmen og Cathrine Victoria Felix, med Espen Dyrnes Stabell som redaksjonssekretær.

Kategori:Norske vitenskapelige tidsskrifter
Kategori:Nivå 1-tidsskrifter
Kategori:Filosofitidsskrifter
Kategori:Publikasjoner etablert i 1966
Kategori:Vitenskap i 1966